Първите 10 поправки в Конституцията на САЩ --
също известни като Закона за правата --
са ратифицирани или приети преди повече от 200 години.
Но въпреки че те са малко, ами, стари,
тези първи 10 поправки са все още най-дискутираната и обсъждана секция в нашата конституция днес.
Можете ли да си спомните кои бяха те? Нека да погледнем.
Първата поправка е за свободата на словото, печата, вероизповеданията, събиранията и петициите.
Това е може би най-почитаната поправка.
Първата поправка защитава правата ни да изказваме и пишем нашите становища,
да се молим на когото си поискаме, да се събираме мирно заедно
и да изпращаме петиции към нашето правителство, ако чувстваме, че има нужда.
Втората поправка е правото да се носи оръжие.
Първоначалният замисъл на втората поправка бил да предпази колонистите от нахлуващите британски войници,
но сега гарантира, че имате право да притежавате оръжие за да защитите себе си и вашия имот.
Третата поправка се нарича поправка за подслоняване.
Тя била написана в отговор на британската окупация
и в резултат на това, че колонистите трябвало да приютяват или подслоняват войници в домовете си по време на Американската революция.
Заради тази поправка нашето правителство никога не може да ни принуди да приютяваме войници в нашите домове.
Четвъртата поправка е за правото на обискиране и изземване.
Полицията не може да влезе в нашия дом без заповед за обиск и да ни изземе лично имущество.
Днес много проблеми възникват около личните ни права в областа на технологиите.
Например, може ли правителството да проследи местоположението ви с вашия смартфон
или може ли публикации в социални медии като Фейсбук и Туитър да бъдат използвани без съдебно разпореждане?
Напред към петата. Тя се отнася до справедлив процес.
Вероятно сте чували фразата "Позовавам се на петата" във филмите или по телевизията.
Те говорят за петата поправка, която гласи, че не е необходимо да се изправяте на свидетелската скамейка срещу себе си,
ако има възможност да уличите себе си.
Добре, ние сме наполовина готови.
Шестата и седмата поправки са за това как работи съдебната система.
Ако сте обвинени в престъпление, имате право на незабавен публичен процес и безпристрастно жури.
Също така имате право на адвокат и правото да се явите като свидетел, ако поискате.
Това е важно, защото ще попречи на обвиняемия да седи в затвора завинаги
и подсигурява, че завеждането на делото ще продължи без неоправдано забавяне.
Седмата казва, че ако сте обвинени в престъпление,
имате право на съдебно жури, където 12 безпристрастни граждани ще решат дали сте виновни или невинни в съдебната зала,
за разлика от съдия, който да прави всичко сам.
Осмата поправка забранява жестоките и необичайни наказания.
Жестоко ли е смъртното наказание? Дали е необичайно?
За американците е трудно да се съгласят за определенията на жестоко и необичайно.
Деветата и десетата поправки се наричат поправки, които не са свързани с правата.
Те казват, че правата, които не са изброени в Закона за правата се поддържат от хората в щатите.
Ние имаме други права, които не са изброени в Конституцията
и щатите имат правото да определят своя собствена политика,
като въвеждането на щатски данъци.
Така че сега вие знаете всички 10 поправки.
Можете ли да запомните всичките? Ако не, помнете това:
Законът за правата е ключова част от американската история
и въпреки, че обществото е претърпяло много промени през последните 200 и няколко години,
тълкуването и прилагането на тези поправки е от толкова жизненоважно значение днес, както и когато те са били написани.